85.  ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 108944 της 6/31 Δεκ. 1975 (ΦΕΚ Β΄ 1585) Περί καθορισμού Αρχών αρμοδιότητος Υπουργείου Εσωτερικών, αίτινες δικαιούνται να έχουν ιδίαν σφραγίδα. Έχοντες υπ’ όψει: 1.Τας διατάξεις: α)Των άρθρ. 6 παρ. 3 και 7 παρ. 1 του Νόμ. 48/1075 «Περί της Εθνικής Σημαίας της Ελλάδος, του Εμβλήματος της Ελληνικής Δημοκρατίας, του όρκου των αναλαμβανόντων δημοσίαν εν γένει υπηρεσίαν, του τύπου των σφραγίδων των Δημοσίων Αρχών και των εγγράφων τούτων». β)Του άρθρ. 1 παρ. 1 και 2 του Νομ. 108/1975 «περί συστάσεως Επαρχείων». 2.Την υπ’ αριθ. 55661 από 20 Ιουν. 1975 απόφασιν ημών, συμπληρωθείσαν δια της υπ’ αριθμ. 71919 από 8 Αυγ. 1975 ομοίας, «περί καθορισμού Δημοσίων Αρχών, Οργανισμών και Νομικών Προσώπων αρμοδιότητος Υπουργείου Εσωτερικών, αίτινες δικαιούνται να έχουν ιδίαν σφραγίδα», αποφασίζομεν: 1.Συμπληρούντες τας εν τω σκεπτικώ αποφάσεις ημών καθορίζομεν, όπως τα, δια του υπ’ αριθ. 108/1975 Νόμου συσταθέντα Επαρχεία, έχουν ιδίαν σφραγίδα. 2.Υπευθύνους προς φύλαξιν των σφραγίδων ορίζομεν τους προϊσταμένους των Υπηρεσιών Εσωτερικών και Επαρχείων. 2.Α.α.84-85 Οργανισμός Υπ.Εσ.Δημ.Διοίκ.και Αποκέντρωσης 86.  ΠΡΟΕΔΡΙΚΟΝ ΔΙΑΤΑΓΜΑ υπ’  αριθμ. 292 της 29 Απρ./19 Μαΐου 1976 (ΦΕΚ  Α΄117) Περί οργανώσεως και λειτουργίας της παρά τω Υπουργείω Εσωτερικών Διευθύνσεως Πολιτικής Σχεδιάσεως Εκτάκτου Ανάγκης (ΠΣΕΑ). Έχοντες υπ’ όψει: 1.Τας διατάξεις των παρ. 3 και 6 περίπτ. ε΄ του άρθρ. 15 του Ν.Δ. 17/1974 «περί Πολιτικής Σχεδιάσεως Εκτάκτου Ανάγκης». 2.Τας διατάξεις του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 3.Την υπ’ αριθ. 91/12-2-1976 γνωμοδότησιν του Συμβουλίου Επικρατείας, προτάσει των Υπουργών Προεδρίας Κυβερνήσεως, Εθνικής Αμύνης και Εσωτερικών, απεφασίσαμεν και διατάσσομεν: Σύστασις Διευθύνσεως Πολιτικής  Σχεδιάσεως Εκτάκτου Ανάγκης (ΠΣΕΑ) Άρθρ.1.-Συνιστάται παρά τη Κεντρική Υπηρεσία του Υπουργείου Εσωτερικών Διεύθυνσις Πολιτικής Σχεδίασεως Εκτάκτου Ανάγκης (ΠΣΕΑ), υπαγομένη εις τον Υπουργόν Εσωτερικών. Αποστολή Άρθρ.2.-Η Διεύθυνσις ΠΣΕΑ του Υπουργείου Εσωτερικών έχει ως αποστολήν την ετοιμότητα των Υπηρεσιών του Υπουργείου Εσωτερικών προς συμβολήν εις την διασφάλισιν της Εθνικής Αμύνης εν πολέμω και την αντιμετώπισιν εκτάκτων αναγκών, ως και τον συντονισμόν και την κατεύθυνσιν των Νομαρχιών εις ό,τι αφορά την σχεδίασιν επί Νομαρχιακού επιπέδου των θεμάτων της Πολιτικής Σχεδιάσεως Εκτάκτου Ανάγκης. Προς επίτευξιν της αποστολής της η Διεύθυνσις ΠΣΕΑ ασκεί τας κατά τας παρ. 3 του άρθρ. 5 και 6 του άρθρ. 15 του Ν.Δ. 17/1974 (τόμ. 36Α σελ. 357) οριζομένας αρμοδιότητας επί θεμάτων του Υπουργείου Εσωτερικών. Διάρθρωσις – Αρμοδιότητες Άρθρ.3.-1.Την Διεύθυνσιν ΠΣΕΑ απαρτίζουν τα κάτωθι Τμήματα: α)Το Τμήμα Πολιτικής Κινητοποιήσεως. β)Το Τμήμα Πολιτικής Αμύνης. γ)Η Γραμματεία. 2.Η αρμοδιότης της Διευθύνσεως ΠΣΕΑ ανάγεται εις τα κάτωθι θέματα, κατανεμόμενα μεταξύ των Τμημάτων αυτής, ως εξής: α)Τμήμα Πολιτικής Κινητοποιήσεως: αα)Η μέριμνα δια την οργάνωσιν και λειτουργίαν της Διευθύνσεως ΠΣΕΑ του Υπουργείου και των τμημάτων ΠΣΕΑ των Νομαρχιών. ββ)Η μέριμνα δια την επάνδρωσιν της Διευθύνσεως και των Τμημάτων ΠΣΕΑ των Νομαρχιών δια του προβλεπομένου προσωπικού. γγ)Η σχεδίασις, οργάνωσις, κινητοποίησις και δράσις εν πολέμω ή εν περιπτώσει εκτάκτου ανάγκης των υπηρεσιών του Υπουργείου Εσωτερικών και των υπό την εποπτείαν αυτού τελούντων ΝΠΔΔ ως και η ρύθμισις παντός θέματος έχοντος σχέσιν με την σχεδίασιν ταύτην. δδ)Η μέριμνα δια την σύνταξιν περιοδικών εκθέσεων επί της προόδου της Πολιτικής Σχεδιάσεως Εκτάκτου Ανάγκης και η υποβολή τούτων εις το ΑΣΕΑ μέσω του Υπουργείου Εθνικής Αμύνης. εε)Η σύνταξις προτάσεων προς το ΑΣΕΑ δια του Υπουργείου Εθνικής Αμύνης, περί των ληπτέων μέτρων δια την προώθησιν της ΠΣΕΑ, εφ’ όσον απαιτείται σύμπραξις πλειόνων Υπουργείων. ςς)Η μέριμνα δια την εκπαίδευσιν του εις την Διεύθυνσιν και τα Τμήματα ΠΣΕΑ τοποθετουμένου προσωπικού επί θεμάτων ΠΣΕΑ. ζζ)Η τήρησις των υπό της παρ. 2 του άρθρ. 17 του Ν.Δ. 17/74 προβλεπομένων εκθέσεων ικανότητος των Προϊσταμένων των Τμημάτων ΠΣΕΑ των Νομαρχιών. ηη)Αι ενέργεια δια την κατά τας κειμένας διατάξεις πολιτικήν επιστράτευσιν προσωπικού και η μέριμνα δια την χορήγησιν ή ακύρωσιν αναστολών προσελεύσεως εφέδρων εν επιστρατεύσει. θθ)Η ρύθμισις παντός ετέρου συναφούς θέματος αφορώντος εις την σχεδίασιν και την πολιτικήν κινητοποίησιν. β)Τμήμα Πολιτικής Αμύνης: αα)Η μέριμνα δια την παρακολούθησιν και εφαρμογήν των διατάξεων του Κανονισμού Ασφαλείας του Αρχηγείου Ενόπλων Δυνάμεων (ΚΑΑΕΔΥ) υπό του Υπουργείου και των Νομαρχιών. ββ)Η μέριμνα δια την παροχήν εξουσιοδοτήσεως εις το προσωπικόν αρμοδιότητος Υπουργείου Εσωτερικών το οποίον χειρίζεται εθνικόν διαβαθμισμένον υλικόν. γγ)Η μέριμνα δια την, κατά τας κειμένας διατάξεις και λοιπάς κανονιστικάς διαδικασίας, οργάνωσιν, καθοδήγησιν, εκπαίδευσιν και κινητοποίησιν των πολιτικών δυνάμεων αρμοδιότητος Υπουργείου Εσωτερικών προς εξασφάλισιν της προστασίας του προσωπικού και του πάσης φύσεως υλικού εν πολέμω και εν ειρήνη. γ)Γραμματεία: Η μέριμνα δια την διακίνησιν της αλληλογραφίας εν γένει κατά τα υπό του κανονισμού αλληλογραφίας του Υπουργείου και του ΚΑΑΕΔΥ διαλαμβανόμενα. Επάνδρωσις Άρθρ.4.-Η Διεύθυνσις ΠΣΕΑ επανδρούται δια προσωπικού της Κεντρικής Υπηρεσίας του Υπουργείου Εσωτερικών, δεόντως εξουσιοδοτουμένου προς χειρισμόν διαβαθμισμένου υλικού. Προϊστάμενοι Άρθρ.5.-1.Της Διευθύνσεως ΠΣΕΑ προΐσταται υπάλληλος προσλαμβανόμενος κατά τας διατάξεις των άρθρ. 15 παρ. 5 περίπτ. α΄ και 17 παρ. 2 του Ν.Δ. 17/1974. (Αντί για τη σελ. 33(α)  Σελ.33(β) Τεύχος Ε11-Σελ. 21 Οργανισμός Υπ.Εσ.Δημ.Διοίκ.και Αποκέντρωσης 2.Α.α.86 2.Εκάστου των Τμημάτων Πολιτικής Κινητοποιήσεως και Πολιτικής Αμύνης προΐσταται υπάλληλος του Α1 Κλάδου Διοικητικού, επί βαθμοίς 5ω-4ω, απόφοιτος της Σχολής Πολιτικής Σχεδιάσεως Εκτάκτου Ανάγκης ή μετεκπαιδευθείς εις θέματα ΠΣΕΑ παρά τω Κέντρω Μετεκπαιδεύσεως Οργάνων Δημοσίας Διοικήσεως (ΚΜΟΔΔ) και εν ελλείψει τοιούτου ο κεκτημένος εμπειρίαν τινά περί τα θέματα της ΠΣΕΑ. 3.Της Γραμματείας προΐσταται ο κατά βαθμόν ανώτερος και επί ισοβάθμων ο αρχαιότερος υπάλληλος αυτής του Β2 Κλάδου Διοικητικού. Αναπλήρωσις Προϊσταμένων Άρθρ.6.-1.Τον Διευθυντήν ΠΣΕΑ, ελλείποντα, απόντα ή κωλυόμενον, αναπληροί ο κατά βαθμόν ανώτερος και επί ισοβάθμων ο αρχαιότερος προϊστάμενος εκατέρου των Τμημάτων Πολιτικής Κινητοποιήσεως και Πολιτικής Αμύνης και τούτου ελλείποντος, απόντος ή κωλυομένου ο κατά βαθμόν ανώτερος και επί ισοβάθμων ο αρχαιότερος υπάλληλος της Διευθύνσεως. 2.Προϊστάμενος Τμήματος, ελλείπων, απών ή κωλυόμενος, αναπληρούται υπό του Προϊσταμένου του ετέρου Τμήματος και τούτου ελλείποντος, απόντος ή κωλυομένου υπό του κατά βαθμόν ανωτέρου και επί ισοβάθμων του αρχαιοτέρου υπαλλήλου του Τμήματος. Καταργούμεναι διατάξεις Άρθρ.7.-Το Β.Δ. 385/69 «περί Οργανώσεως και Λειτουργίας της παρά τω Υπουργείω Εσωτερικών, συσταθείσης Διευθύνσεως Πολιτικής Σχεδιάσεως Εκτάκτων Αναγκών» καταργείται. 